O‘zbekistonga Ozarbayjon favqulodda vaziyatlar vaziri Kamoliddin Geydarov tashrif buyuradi. Ozarbayjon favqulodda vaziyatlar vazirligi matbuot xizmatining ma’lum qilishicha, tashrif doirasida o‘zaro tajriba almashish istiqbollari hamda tabiiy va texnogen kelib chiqishga ega ofatlarga, favqulodda vaziyatlarga tayyorgarlik texnologiyasi masalasida fikr almashiladi. Ta’kidlanishicha, tashrif O‘zbekiston favqulodda vaziyatlar vaziri Tursunxon Xudoyberganovning taklifiga binoan amalga oshirilmoqda.